armvectores/hy_wikipedia_2023 huggingface dataset:
Կոզուլի

Անվան այլ կիրառումների համար տե՛ս՝ Կոզուլի (այլ կիրառումներ)
Կոզուլի կամ կոզյուլի, խմորից թխված պատկերներ։ Կոզուլի անվանումը չի եկել այծ կամ այծյամ բառերից, այլ պոմորերեն բառից, որը նշանակում է «գանգուր», «օձիկ»։
Կոզուլին ի սկզբանե համարվում էր պոմորների(Արխանգելական նահանգի բնակիչներ) ազգային ուտեստը, ովքեր դրանցից պատրաստում էին միայն Սուրբ Ծննդյան տոներին։ Հիմա կոզուլի պատրաստում են Արխանգելական և Մուրմանական նահանգներում, ինչպես նաև Ուրալում։ Կոզուլիներն նաև համարվում են թխվածքաբլիթներ։ Դրանք ծառայում են երեխաների համար որպես խաղալիքներ։


== Ավանդույթներ և լեգենդներ ==


=== Հնում ===
Հնում պոմորներն միայն մեկ անգամ էին թխում կոզուլիներ՝ Սուրբ Ծննդյանը։ Այդ ժամանակ կոզուլիներն պատրաստվում էին աշորայի խմորից։ Այծերի, ոչխարների և կովերի տեսքով պատրաստված կոզուլիներն խորհրդանշում էին «երկնային հոտ» - ամպեր։
Այսպիսի կոզուլիներով մարդիկ գնում էին անտառ՝ «հյուսելու կեչիներին»։


== Ներկայում ==
Ներկայումս կոզուլիներն պատրաստվում են Արխանգելական և Մուրմանական նահանգներում (Օրինակ՝ Վարզուգա բնակավայրում)։ Այստեղ կոզուլիներն համարվում են պոմորների խորհրդանիշը։ Ավադաբար այս բնակավայրերում կոզուլիներ պատրաստում են ամանորյա օրերին՝ Կոլյադիի տոնին և Սուրբ Ծննդյանը։ Կոզուլիներ պատրաստվում են նաև այլ տոների ժամանակ՝ հարսանիք, երեխայի ծնունդ և այլն։ Համարվում է, որ կոզուլիներն, լինելով տանը, պաշտպանում են տունը չար հոգիներից։ Այդ իսկ պատճառով բնակիչներն կոզուլիներն միանգամից չեն ուտում և երբեք դուրս չեն նետում։
Պոմորներից կոզուլիի պատրաստման ավանդույթը տարածվել է նաև Ուրալում։ Ուրալում նույնպես այս թխվածքաբլիթներից պատրաստում էին Սուրբ Ծննդյանը։ Կոզուլիներն այստեղ ունեին հյուսիսային եղջերուների, կատվի, հրեշտակի, տոնածառի և տնակների տեսք։ Այսպիսի տեսքի թխվածքաբլիթներով զարդարում էին ամանորյա տոնածառը։


== Պատրաստման եղանակ ==
Կոզուլին պատրաստվում է հատուկ խմորից։ Խմորի հատվածներն կտրում են տարբեր կենդանիների տեսքով՝ այծերի և այծիկների, եղջերուների, ոչխարների, կովերի և ցուլերի, ինչպես նաև կատուների, եղնիկների և թռչունների։ Այսպիսի խմորի կտորներն թխում են վառարանում՝ կարագե թղթի վրա։ Կոզուլիներն նաև համարվում են ռուսական թխվածքաբլիթի տարատեսակություններ։
Խմորի բաղադրությունը բավականին տարբեր է և անգամ շատ ընտանիքներ ունեն իրենց իսկ պատրաստման եղանակը։ Խմորի պարունակության մեջ ավելացնում են հատուկ բաղադրատոմս՝ «փունջ», որը իրենից ներկայացնում է շաքարային օշարակ՝ սաթե-շագանակագույն գույնի։ Կոզուրիներն զարդարվում են գունագեղ գլազուրի միջոցով, որը պատրաստվում է ձվի սպիտակուցից և տարբեր գույների բնական ներկանյութերից։
Ուրալում այս թղվածքաբլիթների բաղադրության մեջ է նաև մտնում մեղրը։ Օգտագործվում են սովորաբար սպիտակ, վարդագույն և երկնագույն գլազուրներ։


== Տես նաև ==
Քաղցրաբլիթե մարդուկ
Պիպարկուկաս


== Ծանոթագրություններ ==


== Արտաքին հղումներ ==
Հյուսիսային կոզուլի Archived 2015-06-26 at the Wayback Machine.
Կոզուլիների պատրաստում
«Գեղեցկություն, որի մասին ավելորդ է խոսել!» Archived 2008-02-22 at the Wayback Machine.
«Արխանգելական կոզուլի» (ռուսերեն)։ Արխիվացված օրիգինալից 2012-03-03-ին։ Վերցված է 9 декабря 2008
Շավինյոն

Շավինյոն (ֆր.՝ Chavignon), համայնք Ֆրանսիայի Պիկարդիա մարզում՝ Էնա գավառի Ֆեր ան Տարդենուա կանտոնի Սուասոն շրջանում։
Համայնքի INSEE կոդը՝ 02174


== Բնակչություն ==
2010 թվականի տվյալներով՝ համայնքի բնակչությունը կազմում է 762 մարդ։


== Տնտեսություն ==
2010 թվականին համայնքի 505 աշխատունակ (15-64 տարեկան) բնակիչներից 378-ը տնտեսապես ակտիվ էին, 127-ը՝ ոչ ակտիվ (ակտիվության ցուցանիշը կազմել է 74,9%, 1999 թվականին եղել է 63,2%)։ 374 տնտեսապես ակտիվ բնակիչներից աշխատում էին 333-ը (182 տղամարդ և 151 կին), գործազուրկ էին 45 մարդ (25 տղամարդ և 20 կին)։ 127 տնտեսապես ոչ ակտիվ բնակիչներից 34-ը եղել են աշակերտներ կամ ուսանողներ, 40-ը՝ թոշակառուներ, 53-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շավինոն (ֆր.)
Վելիկայա Մեդվեդևկա (գյուղ, Շեպետովի շրջան)

Անվան այլ կիրառումների համար տե՛ս՝ Վելիկայա ՄեդվեդևկաՎելիկայա Մեդվեդևկա (ուկրաիներեն՝ Велика Медведівка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վելիկայա Մեդվեդևկա գյուղում բնակվում էր 620 մարդ։ Բնակավայրը զբաղեցնում է 136 կմ² տարածք։ Բնակչության խտությունը կազմում էր 4558,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուստմետտա

Մուստմետտա (էստ․՝ Mustmätta), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոլովինիկի

Պոլովինիկի (ուկրաիներեն՝ Половинники), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Պոլովինիկի գյուղում բնակվում էր 214 մարդ։ Բնակավայրը զբաղեցնում է 0,877 կմ² տարածք։ Բնակչության խտությունը կազմում էր 244,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օզդեմիր Էրդողան

Օզդեմիր Էրդողան (հունիսի 17, 1940(1940-06-17), Ստամբուլ, Թուրքիա) հայկական ծագմամբ թուրք երգիչ-երգահան և կոմպոզիտոր։ 1998 թվականին ընտրվել է Թուրքիայի պետական արտիստ։


== Կենսագրություն ==
Օզդեմիր Էրդողանը, որին բոլորը ճանաչում են «Gurbet» երգով, ծնվել է 1940 թվականի հունիսի 17-ին Ստամբուլում։ Նրա մայրը հայ է, տատիկը` չերքեզ, իսկ հայրը՝ սևծովյան տարածաշրջանից։
Օզդեմիրի հայուհի մայրը արևմտյան դասական երաժշտության դաշնակահարուհի էր, իսկ հորեղբայրը դասական երաժիշտ էր, ով նվագում էր ջութակ և դաշնամուր։ Երաժշտական առաջին կրթությունը ստացել են դեռ վաղ տարիքից։
1940-1950 թվականների յուրօրինակ պայմանները Օզդեմիր Էրդողանին ֆորմալ արվեստի կրթություն ստանալուն խանգարող կարևոր գործոններից են։ Այլ հարց էր, որ հայրը տղայի համար բացարձակ հիմնական կրթություն էր սահմանել այդ ժամկետների պայմաններով։ Մինչև 15-16 տարեկանը տևած այս ուսումնական գործընթացում որոշվել է Օզդեմիր Էրդողանի գեղարվեստական ​​առարկաների նկատմամբ հակվածությունը, ինչին աջակցել են դպրոցների ուսուցիչները։
Օզդեմիր Էրդողանը 1960 թվականին ավարտել է Քադըքյոյի առևտրային միջնակարգ դպրոցը և զինվորական ծառայություն է անցել Ադըյամանում որպես պահեստազորի սպաների ուսուցիչ։


== Մրցանակներ ==
14 «Kral TV Video Music Awards» պատվո մրցանակ։
2016 թվականին Ստամբուլի մշակույթի և արվեստի հիմնադրամի (İKSV) կողմից կազմակերպված Ստամբուլի Ջազի փառատոնին Օզդեմիր Էրդողանն արժանացել է «Կյանքի նվաճումների մրցանակով»։

2020 թվականին արժանացել է նախագահի մշակույթի և արվեստի գլխավոր մրցանակի։


== Ծանոթագրություններ ==


== Արտաքին հղումներ ==
Պաշտոնական կայք
Տորա (Լիեյդա)

Անվան այլ կիրառումների համար տե՛ս՝ Տորա (այլ կիրառումներ)Տորա (իսպ.՝ Torá), համայնք Իսպանիայում, մտնում է Լիեդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Սեգարա նահանգի կազմում։ Տարածքը զբաղեցնում է 93.3 կմ2։ Բնակչությունը 1367 մարդ (ըստ 2010 թվականի մարդահամարի)։


== Արտաքին հղումներ ==
Curso de Introducción a la Torá en la Universidad Virtual de Judaísmo con vídeo de explicación gratuito
Սկզբում նրանք եկան...

«Սկզբում նրանք եկան...», մեջբերում գերմանացի պաստոր Մարտին Նիմյոլլերի ելույթներից, որով նա փորձել է բացատրել գերմանացի մտավորականների անգործությունը և նացիստներին չհակադրվելը։
1945 թվականի նոյեմբերին Նիմյոլլերն այցելել է Դախաուի նախկին համակենտրոնացման ճամբար, որտեղ բանտարկված է եղել 1941 թվականից մինչև 1945 թվականի ապրիլ։ Նրա օրագրային գրառումը ցույց է տալիս, որ այս այցը խթան է դարձել ապագա հայտնի մեջբերման համար։ Գոյություն ունեն այդ քաղվածքի մի քանի տարբերակներ, որոնք փոքր-ինչ տարբերվում են միմյանցից;։ Ամենայն հավանականությամբ, այն առաջին անգամ հնչել է 1946 թվականին։ Տպագիր տեսքով այն առաջին անգամ հրապարակվել է 1955 թվականին։
Գոյություն ունեն քաղվածքի բազմաթիվ ալյուզիաներ, օրինակ՝ Ֆլորիդայի նահանգապետ Ռիք Սքոթի ելույթը ԱՄՆ նախագահի թեկնածու Միթ Ռոմնիին աջակցելու համար։


== Տարբերակներ ==
Քաղվածքի հիմնական տարբերակն է.

Քաղվածքն ունի մի շարք տարբերակներ, որոնք սկսել են տարածվել 1950-ականներին, օրինակ՝ Ամերիկայի Միացյալ Նահանգներում հայտնի է հետևյալ տարբերակը, որը Միացյալ Նահանգների Հոլոքոստի հիշատակի թանգարանը մեջբերում է որպես քաղվածքի բազմաթիվ չափածո տարբերակներից մեկը.


== Ծանոթագրություններ ==


== Գրականություն ==
Leo Stein, Norman Vincent Peale. Hitler Came for Niemoeller: The Nazi War Against Religion. — Pelican Publishing, 2003. — 336 p. — ISBN 9781455605873
Baldwin, James (7 January 1971)։ «Open Letter to my Sister, Angela Davis»։ New York Review of Books  Quotation: "If they come for me in the morning, they will come for you in the night."
Davis, Angela Y. (1971)։ If They Come in the Morning: Voices of Resistance։ The Third Press։ ISBN 9780893880224  
Stein, Leo (2003), They Came for Niemoeller: The Nazi War Against Religion, Gretna, Louisiana: Pelican Publishing Co, ISBN 1-58980-063-X, https://books.google.com/books?id=F42NymDVHs8C&q=martin+niem%C3%B6ller, վերցված է 22 August 2012First published 1942 by Fleming H. Revell Co.
Պերեկորինցի

Պերեկորինցի (ուկրաիներեն՝ Перекоринці), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Պերեկորինցի գյուղում բնակվում էր 398 մարդ։ Բնակավայրը զբաղեցնում է 1584 կմ² տարածք։ Բնակչության խտությունը կազմում էր 251,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոսկոդավինցի (գյուղ, Կազատինի շրջան)

Անվան այլ կիրառումների համար տե՛ս՝ ՎոսկոդավինցիՎոսկոդավինցի (ուկրաիներեն՝ Воскодавинці), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1760 թվականին։
2001 թվականի տվյալներով Վոսկոդավինցի գյուղում բնակվում էր 287 մարդ։ Բնակավայրը զբաղեցնում է 1515 կմ² տարածք։ Բնակչության խտությունը կազմում էր 189,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(22838) Դարսիհամպտոն

(22838) Դարսիհամպտոն, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(22838) Դարսիհամպտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սելցո (այլ կիրառումներ)

Սելցո, կարող է վերաբերել՝

Սելցո - գյուղ, Ուկրաինայի Անդրկարպատյան մարզի Իրշավայի շրջանում
Սելցո - գյուղ, Ուկրաինայի Վոլինի մարզի Գորոխովի շրջանում
Սելցո - գյուղ, Ուկրաինայի Վոլինի մարզի Կովելի շրջանում
Սելցո - գյուղ, Ուկրաինայի Վոլինի մարզի Ռատնովի շրջանում
Իտամարաժու

Իտամարաժու (պորտ.՝ Itamaraju), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Պորտու Սեգուրուի գավառի կազմի մեջ։ Բնակչությունը կազմում է 64 024 մարդ՝ 2006 թվականի տվյալներով։ Գրավում է 2 369,912 կմ2 տարածք։ Բնակչության խտությունը՝ 27,0 մարդ/կմ²։
Քաղաքի տոնը նշվում է հոկտեմբերի 5-ին։


== Պատմություն ==
Քաղաքը հիմնադրվել է 1961 թվականի մայիսի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 239.163.123,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.732,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,650 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Իտամարաժուի մասին
Սպասիր ինձ, Աննա

«Սպասիր ինձ, Աննա» (ռուս.՝ «Жди меня, Анна»), խորհրդային գեղարվեստական սև-սպիտակ ֆիլմ, որը բեմադրել է ռեժիսոր Վալենտին Վինոգրադովը «Բելառուսֆիլմ» կինոստուդիայում 1969 թվականին։ Յուրի Նագիբինի «Պատերազմից հեռու» (ռուս.՝ «Далеко от войны») վիպակի էկրանավորումն է։


== Սյուժե ==
Կինովիպակի գործողությունները ծավալվում են Վոլգայի ափին տեղակայված նավահանգստային քաղաքներից մեկում Հայրենական մեծ պատերազմի ժամանակ։ Քաղաք է ժամանում մայրաքաղաքային թերթի հատուկ թղթակիցը՝ նպատակ ունենալով ակնարկ գրել հայտնի կռունկավարուհու մասին։ Քաղաքացիական պատերազմի ժամանակ կորցնելով ծնողներին՝ Անյան, իր բազմաթիվ հասակակիցների նման, մեծացել է մանկատանը։ Չնայած իր անձնական ծանր ճակատագրին՝ Աննան հավատում է երջանիկ կյանքին։


== Գլխավոր դերերում ==
Սվետլանա Ժգուն — Աննա Սերյոգինա, կռունկավարուհի նավահանգստում
Օլեգ Յանկովսկի — Սերգեյ Նովիկով, լրագրող, հատուկ թղթակից Մոսկվայից (հնչյունավորել է այլ դերասան)
Միխայիլ Երեմեև — Սաշա Մակլեցով


== Ֆիլմում նկարահանվել են ==
Ռոլան Բիկով – Մինյա
Վիկտոր Չեկմարյով – լիլիպուտների ադմինիստրատոր
Վալենտին Գաֆտ – ծաղրածու
Օլգա Արոսեևա – Ռաիսա Պետրովնա (հնչյունավորել է այլ դերասանուհի)
Սվետլանա Սմեխնովա – Լաստիկովա
Ալեքսանդր Մազուր  – Կիկլոպ, ըմբիշ կրկեսում
Վլադիմիր Կայուրով – Հաջի-Աբրեկ, ըմբիշ կրկեսում


== Նկարահանող խումբ ==
Սցենարի հեղինակ՝ Յուրի Նագիբին
Բեմադրող ռեժիսոր՝ Վալենտին Վինոգրադով
Գլխավոր օպերատոր՝ Յուրի Մարուխին
Բեմադրող նկարիչ՝ Եվգենի Իգնատև1990 թվականին ֆիլմը նորից թողարկվել է Վալենտին Վինոգրադովի խմբագրությամբ։


== Ծանոթագրություններ ==


== Արտաքին հղումներ ==
««Жди меня, Анна»»։ Первый канал։ Արխիվացված է օրիգինալից 2013-04-26-ին։ Վերցված է 2012-11-21
Ժողովածու (681)

Ժողովածու (681), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 681 թվի տակ։ Ձեռագիրը գրվել Սուքիասի որդի գրչի կողմից։ Ստացողը եղել է Եսայի աբեղան։ Ունի 19×13,5սմ չափս։ Ձեռագիրը կազմված է 173 թերթից։ Կազմը` կաշեպատ ստավարաթուղթ դրոշմազարդ, աստառը՝ կարմիր կտավ։ Հիշատակարաններ՝ 17բ։


== Բովանդակություն ==
Գր․ Տաթևաղւոյ Քարող մեծի ուրբաթին։
Հայելի վարուց։
Դեղագիր։


== Ծանոթագրություններ ==
Բարեյ

Բարբարա Ռեյսաբլ Գոնսալեաս-Ալլեր (իսպ.՝ Bárbara Reyzábal González-Aller; մարտի 29, 1982(1982-03-29), Մադրիդ, Իսպանիա, Իսպանիա), առավել հայտնի է իր բեմական Բարեյ անունով (իսպ. ՝ Barei), իսպանացի երգչուհի և երգերի հեղինակ։ 2016-ին Ստոկհոլմում Իսպանիան Եվրատեսիլ 2016 ամենամյա երգի մրցույթը ներկայացրեց «Say Yay!» երգով։


== Կենսագրություն ==
Բարեյը ծնվել է 1982 թվականի մարտի 28-ին Մադրիդում։ Դեռ մանկուց ապագա երգչուհին հետաքրքրվել է երաժշտությամբ. նա սովորել է երաժշտական դպրոցում, նվագել կիթառ և դաշնամուր։
Festival de Benidorm փառոտոնին մասնակցելուց հետո, Բարեյը մեկնում է ԱՄՆ-ի Մայամի քաղաք, որպեսզի ձայնագրեր իր սեփական երգերը։ Իր առաջին ստուդիական ալբոմն ուներ "Billete para no volver" անվանումը, որը թողարել է 2011 թվականին։
2012 թվականինին երգչուհին վերադառնում է Իսպանիա։ Նա որոշում է ապագայում իր երգերը գրել էմիայն անգլերեն, քանի որ, կատարելով հենց այնպիսի երգեր, նա զգում է իրեն ավելի հանգիստ։ Բարեյը ընտրում է Single a Single (Սինգլը սինգլի համար) մեթոդը, որպեսզի շարունակի իր երաժշտական կարիերան և յուրաքանչյուր երեք ամիս մեկ թողարկում է նոր երգ։
2015 թվականին թողարկում է իր երկրորդ «Throw the Dice» ալբոմը։
2016 թվականինին երգչուհի հաղթում է ազգային ընտրական մրցաշարում և նույն թվականին "Եվրատեսիլ 2016 երգի մրցույթում Իսպանիային ներկայացնում երգով «Say Yay!» երգով։


== Սկավառակագրություն ==


=== Ստուդիական ալբոմներ ===
«Billete para no volver» (2011)
«Throw the Dice» (2015)


=== Սինգլներ ===
«Foolish Nana» (2013)
«Throw the Dice» (2015)
«You Fill Me Up» (2015)
«Another’S Life» (2015)
«Time to Fight» (2015)
«Say Yay!»(2016)


== Ծանոթագրություններ ==


== Արտաքին հղումներ ==
Երգչուհու ֆեյսբուքյան էջը
Շիրակի ջրանցք

Շիրակի ջրանցք, Լենինի անվան Շիրակի ջրանցք, Շիրկանալ, Շիրջրանցք,  ջրանցք Հայաստանի Շիրակի մարզում։ Սկիզբ է առնում Ախուրյան գետի ձախ ափից՝ Կապս գյուղի մոտ։ Հայաստանի առաջին ոռոգողական ջբանցքն է, կսաուցվել է 1922– 1925 թթ։ Բացումը կատարվել է 1925 թ հունիսի 21-ին՝ մեծ հանդեսով, որին մասնսւկցել է նաև հայ ժողովրդի մեծ բարեկամ Ֆ. Նանսենը, որն իր «Խաբված ժողովուրդ» գրքում գրել է նաև այդ մասին։ Ոռոգման համակարգի երկարությունը 46,3 կմ է, մայր ջրանցքինը՝ 21,3 կմ (2,6 կմ թունել)։ Գլխամասում ջրթողունակությունը 6,6 մ3/վ է։ Ոռոգում է Շիրակի մարզի շուրջ 9,8 հզ հա (նախկինում 11 հազար հա) հողատարածք։ Ջրանցքի վրա կան մի շարք կստայցներ, իսկ թունելի վերջում գանվում է Գյամրիի ՀԷԿ-ը։

Շիրակի ջրանցքի բացումը 1925 թ հունիսի 21-ին

		
		
		
		


== Ծանոթագրություններ ==
Օտար լեզուները Հայաստանում

Օտար լեզուները Հայաստանում, հանդեսը կոչված է իրականացնելու գիտական, մեթոդական և տեղեկատվական գործունեություն՝ ուշադրության կենտրոնում պահելով կրթական բարեփոխումները, լեզվաբանությունը և դասավանդումը, ընդհանուր և ռոմանագերմանական բանասիրությունը, օտար լեզվի դասավանդման մեթոդիկան և այլն։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Էսպառոն դը Վերդոն

Էսպառոն դը Վերդոն (ֆր.՝ Esparron-de-Verdon, օքս.՝ Esparron de Verdon), համայնք Ֆրանսիայում՝ Պրովանս- Ալպեր-Լազուր ափ մարզի Վերին Ալպերի Պրովանս գավառում։ Մտնում է Ռյե կանտոնի կազմի մեջ։ Կոմունայի շրջանը՝ Դին լե Բեն։
Համայնքի INSEE կոդ՝ 04081։


== Բնակչություն ==
Համայնքի բնակչությունը 2008 թվականին կազմում էր 430 մարդ։


== Տնտեսություն ==
2007 թվականի տվյալներով 240 աշխատունակ տարիքի մարդկանցից (15-64 տարեկան) 153-ը տնտեսապես ակտիվ էին, 87-ը անգործ (ակտիվության ցուցանիշը 63,8 %, 1999 թվականին եղել է՝ 61,7 %)։ 153 աշխատունակ բնակիչներից 130-ը աշխատում էին (76 տղամարդ և 54 կին), անաշխատանք էին 23-ը (11 տղամարդ և 12 կին)։ 87 անգործ մարդկանցից 15-ը աշակերտներ կամ ուսանողներ են, 43-ը թոշակառու, 29-ը չէին աշխատում այլ պատճառներով։


== Քույր քաղաքներ ==
 Բադ-Կրոցինգեն (Գերմանիա) 1985 թվականից


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Էսպառոն դը Վերդոն» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-8-20 
«Էսպառոն դը Վերդոն» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
CrossStone

CrossStone-ը (հայերեն՝ Խաչքար) Նաիրի հայկական հևի մետալ խմբի առաջին ալբոմն է։ Այն լույս է տեսել 2010 թվականի հունիսի 4-ին։


== Երգացանկ ==


== Երաժիշտների կազմը ==
Արտաշ Դարբինյան - ստեղնաշարային գործիքներ, կիթառ, վոկալ «Հեքիաթն Տոշիկին» ստեղծագործությունում
Այդին Դավուդի - վոկալ «Drop Your Mask» և «Run Baby Run» ստեղծագործություններում
Խորեն Միքայելյան - սոլո կիթառ, վոկալ «Trying to Fly» ստեղծագործությունում
Արտավազդ Բաղդասարյան - բաս
Վլադիմիր Աղաջանյան - հարվածայիններ
Եվա Սուջյան - հրավիրված վոկալիստ, կնոջ վոկալ «Հեքիաթն Տոշիկին» ստեղծագործությունում


== Աղբյուրներ ==
Արևելյան Եվրոպա

Արևելյան Եվրոպա, տնտեսաշխարհագրական տարածաշրջան Եվրոպա աշխարհամասում։ Այստեղ գտնվող երկրները Սառը պատերազմի տարիներին եղել են սոցիալիստական ճամբարի երկրներ։ Արևելյան Եվրոպան` Հյուսիսային, Հարավային և Արևմտյան Եվրոպայի միջև տարածված ընդարձակ տարածաշրջան է։ Տարածաշրջանը ձգվում է հյուսիսային Բալթիկ ծովի ափերից մինչև Սև ծովի ափերը, իսկ արևելքում՝ մինչև Ուրալյան լեռնաշղթան։ Առանց Ռուսաստանի Արևելյան Եվրոպան կազմված է ինը պետություններից՝ Լեհաստան (մայրաքաղաք՝ Վարշավա), Չեխիա (մայրաքաղաք՝ Պրահա), Սլովակիա (մայրաքաղաք՝ Բրատիսլավա), Հունգարիա (մայրաքաղաք՝ Բուդապեշտ), Ռումինիա (մայրաքաղաք՝ Բուխարեստ), Բուլղարիա (մայրաքաղաք՝ Սոֆիա), Մոլդովա (մայրաքաղաք՝ Քիշնև), Ուկրաինա (մայրաքաղաք՝ Կիև), Բելառուս (մայրաքաղաք՝ Մինսկ)

 Բելառուս
 Բուլղարիա
 Հունգարիա
 Մոլդովա
 Լեհաստան
 Ռուսաստան
 Ռումինիա
 Սլովակիա
 Ուկրաինա
 ՉեխիաՏարածաշրջանի այսպիսի իրավիճակը ստեղծվել է անցյալ դարի 90-ական թվականներին։ Արևելյան Եվրոպայի աշխարհագրական դիրքն ընդհանուր առմամբ բարենպաստ է։ Երկրների մեծ մասը (բացառությամբ՝ Չեխիա, Սլովակիա, Հունգարիա, Մոլդովա, Բելառուս) անմիջական ելք ունեն Ատլանտյան օվկիանոս։ Այս տարածաշրջանի բոլոր երկրները բացառությամբ Բելառուսի, Ուկրաինայի և Մոլդովայի Եվրամիության անդամ են։ Տարածաշրջանով են անցնում միջազգային նշանակության օդային և ցամաքային տարանցիկ ուղիներ։


== Օգտակար հանածոներ ==
Արևելյան Եվրոպայում կան շատ օգտակար հանածոներ` քարածուխ, գորշ ածուխ, նավթ, բնական գազ, կերակրի աղ, ծծումբ, քրոմ, ալյումին և պղինձ։ Դրանցով հարուստ են հիմնականում մեծ տարածք ունեցող երկրները՝ Ուկրաինան, Ռումինիան, Լեհաստանը, Բուլղարիան, ինչպես նաև Ռուսաստանը։ Վառելիքային հանածոներից քարածխի, գորշ ածխի պաշարներով հարուստ են Ուկրաինան՝ Դոնեցկի շրջան և Լեհաստանը՝ Սիլեզիայի շրջան։ Նավթի և գազի պաշարներով հարուստ է Ռումինիան և Ռուսաստանը։ Երկաթային հանածոներից կան այստեղ երկաթի մանգանի, ալյումինի, պղնձի և այլ հանածոների պաշարներ։ Երկաթի խոշոր հանքավայրեր կան Ուկրաինայում։


== Բնակչություն ==
Արևելյան Եվրոպայի բնակչության կազմը խայտաբղետ է, սակայն հիմնականում տարածված են սլավոնական ժողովուրդները։ Տարածաշրջանի բոլոր ժողովուրդների լեզուները բացառությամբ մի քանիսի պատկանում է հնդեվրոպական լեզվաընտանիքի սլավոնական լեզվախմբին.
Արևելյան Եվրոպայի բնակչության մեծ մասը՝ ուղղափառ են։ Կաթոլիկ են լեհերը և հունգարները։


==== Բնակչության թվաքանակը ====
 Բելառուս - 9, 498, 458
 Բուլղարիա - 6,867,134
 Հունգարիա - 9,897,541
 Մոլդովա - 3,395,600
 Լեհաստան - 38,301,884
 Ռուսաստան - 142,754,000
 Ռումինիա - 21,666,350
 Սլովակիա - 5,447,502
 Ուկրաինա - 46,481,000
 Չեխիա - 10,306,709


== Ծանոթագրություններ ==


== Արտաքին հղումներ ==
Eastern Europe Economic Data Archived 2011-08-05 at the Wayback Machine.
Սենսիբիլացում

Սենսիբիլացում, գերզգայնացում, օրգանիզմի զգայունության առանձնահատուկ բարձրացումը օտարածին նյութերի՝ ալերգենների հանդեպ։ Սենսիբիլացում կարող են առաջացնել բակտերիաները և վիրուսները (նրանց հակածինները և թույները), քիմիական նյութերը, արդյունաբերական թույները և այլն։ Տարբեր ալերգենների սենսիբիլացնող հատկությունները պայմանավորված են ոչ միայն ներմուծված նյութերի քանակով, այլև նրանց որակական առանձնահատկություններով և հակածինների ֆիզիկական վիճակով։


== Սենսիբիլացման առաջացում ==
Օրինակ՝ աուտոսենսիբիլացումը հաճախ առաջանում է սեփական ախտահարված սպիտակուցի հանդեպ (օրգանիզմում աուտոալերգենների առաջացման հետևանքով)։ Ձիու շիճուկի գլոբուլինները, ինչպես նաև էրիթրոցիտները, ավելի անաֆիլաքսոգեն են, քան ալբումինները և հեմոգլոբինը։ Ալերգենների կրկնակի ազդեցությունը սենսիբիլացված օրգանիզմի վրա կարող է առաջացնել անաֆիլաքսիայի տիպի ալերգիական ռեակցիա՝ շիճուկային հիվանդություն, Արտյուսի երևույթ (տեղային խիստ բորբոքային այտուց)։ Սենսիբիլացում կարող է առաջանալ ալերգիական գործոնն օրգանիզմ թափանցելուց մի քանի օրից մինչև մի քանի ամիս, նույնիսկ տարի անց։ Ալերգիական ռեակցիաների սկզբնական փուլերը հիշեցնում են իմունիտետի զարգացման պրոցեսները։ Օրգանիզմում բարձրանում է բջջային զգայնությունը, կուտակվում են առանձնահատուկ հակամարմիններ, որոնք ընղունակ են միանալ միայն այն ալերգենին, որի ազդեցության հետևանքով առաջացել են։


== Ակտիվ և պասիվ սենսիբիլացում ==
Իմունիտետի նման սենսիբիլացումը նույնպես լինում է ակտիվ և պասիվ։ Սենսիբիլացման առաջացման և զարգացման ընդհանուր օրինաչափություններն ուսումնասիրվել են շիճուկային ալերգենների նկատմամբ ակտիվ են սիբիլացման փորձով։ Ի տարբերություն իմունացման, սենսիբիլացում առաջանում է օտարածին շիճուկների կամ այլ սպիտակուցի նվազագույն քանակից․ ինչպես նաև ցածրամոլեկուլային քիմիական նյութերից (այդ թվում դեղորայքներից)։ Կենդանիներին գերզգայնացնում են մարդկանց սենսիբիլացման հետ կապված մի շարք հիվանդությունների բուժման համար նշանակություն ունեցող տվյալ երևույթը ուսումնասիրելու նպատակով։ Ակտիվ սենսիբիլացման համար օգտագործում են ալերգենի մեծ չափաբաժին՝ կախված կենդանու սենսիբիլացման եղանակից։ Պասիվ սենսիբիլացում առաջանում է առողջ կենդանուն ակտիվ սենսիբիլացման ենթարկված այլ կենդանու շիճուկ ներարկելով։ Սենսիբիլացումը կարող է փոխանցվել այլ օրգանիզմ՝ արյան փոխներարկման ժամանակ, կամ վերանալ ու թուլանալ՝ օրգանիզմի ապագերզգայնացման միջոցով։
Պոպերեչկա (այլ կիրառումներ)

Պոպերեչկա, կարող է վերաբերել՝

Պոպերեչկա - գետ Ռուսաստանում, Չիստյունկայի վտակը
Պոպերեչկա - գետ Ռուսաստանում, Սետովկայի վտակը
Լեյք շրջան (Մոնտանա)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 3.869 կմ² է, բնակչությունը՝ 26.507 մարդ (2000 թ. տվյալներով)։ Շրջկենտրոնն է Պոլսոն բնակավայրը։ Կազմավորվել է 1923 թ.։
(9193) Ջոֆրիկոպլանդ

(9193) Ջոֆրիկոպլանդ (անգլ.՝ Geoffreycopland), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 10-ին Դունկան Սթիլի կողմից Սայդինգ Սփրինգում։
Միջին հեռավորությունը Արեգակից կազմում է 2,605771 ա. մ., առավելագույնը մոտենում է 2,2275 ա. մ. հեռավորության վրա և հեռանում 2,9841 ա. մ.։ Արեգակի շուրջ մեկ ամբողջական պտույտ է կատարում 1536,39 երկրային օրվա ընթացքում, իր ուղեծրով շարժվելով միջինում 0,234315 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9193) Ջոֆրիկոպլանդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8647) Պոպուլուս

(8647) Պոպուլուս (անգլ.՝ Populus), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 2-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,276948 ա. մ., առավելագույնը մոտենում է 1,9014 ա. մ. հեռավորության վրա և հեռանում 2,6525 ա. մ.։ Արեգակի շուրջ մեկ ամբողջական պտույտ է կատարում 1254,95 երկրային օրվա ընթացքում, իր ուղեծրով շարժվելով միջինում 0,286863 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8647) Պոպուլուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վաղինակ Շահումյան

Վաղինակ (Արտեմի) Հարությունի Շահումյան (հունվարի 1, 1899(1899-01-01), Դիլիջան, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 15, 1966(1966-09-15), Կոստրոմա, ՌԽՖՍՀ, ԽՍՀՄ), հայ խորհրդային անասնաբույծ-սելեկցիոներ։ ՌՍՖՍՀ գիտության վաստակավոր գործիչ (1955), գյուղատնտեսական գիտությունների դոկտոր (1949), պրոֆեսոր (1950)։
Վահրամ Շահումյանի և Գրիգոր Շահումյանի եղբայրը։


== Կենսագրություն ==
1929 թ. ավարտել է Կ. Ա. Տիմիրյազևի անվան Մոսկվայի գյուղատնտեսական ակադեմիան։ 1949-1950 թթ. եղել է Կոստրոմայի «Կարավաևո» գյուղատնտեսական ինստիտուտի տնօրեն, 1950-1966 թթ.՝ նույնի գյուղատնտեսական կենդանիների բուծման և գենետիկայի ամբիոնի վարիչ։ Դիտարկվող աշխատանքները վերաբերում են գյուղատնտեսական կենդանիների սելեկցիայի, խոշոր եղջերավոր կենդանիների բուծման և այլ հարցերին։ Շահումյանը Կոստրոմայի տավարի ցեղի հեղինակներից է։ ԽՄԿԿ անդամ 1921 թվականից։


== Պարգևներ ==
ՌԽՖՍՀ գիտության վաստակավոր գործիչ, 1962
Ստալինյան մրցանակի դափնեկիր
Լենինի շքանշան
Աշխատանքային կարմիր դրոշի շքանշան
«Պատվո նշան» շքանշան


== Ծանոթագրություններ ==
Կլարա Զամենհոֆ

Կլարա Զամենհոֆ (ի ծնե Սիլբերնիկ․ Հոկտեմբերի 6, 1863 թվական - դեկտեմբերի 6 , 1924 թվական) լեհ էսպերանտիստ էր։ Նա ամուսանացած էր էսպերանտո լեզվի ստեղծող  Լ․ Լ․ Զամենհոֆի հետ։ 


== Կենսագրություն ==
Նա ծնվել է 1863 թվականի հոկտեմբերի 6-ին, Լիտվայի, այնուհետև որպես Կոնվո Ռուսական կայսրության մաս դարձած Կաունաս բնակավայրում։ Նա հարուստ հրեա վաճառականներ Ալեքսանդր Սենդեր Սիլբերնիկի և Գոլդա Սիլբերնիկի ավագ դուստրն էր։


== Ներդրումներ էսպերանտո լեզվում ==
Իր ամուսնու վաղաժամ մահվանից հետո, 1917 թվականի ապրիլի 14-ին, իր ձեռքն է վերցնում Էսպերանտո լեզվի խթանման գործընթացը։ Նա շարունակեց լեզվի շուրջ կենտրոնացված համայնքի զարգացումը և աջակցեց իր դստերը՝ Լիդիային, ով որպես էսպերանտոյի ուսուցիչ վերապատրաստվել էր Եվրոպայում և ԱՄՆ-ում։


== Անձնական կյանք ==
Նա 1887 թվականին ամուսնացավ Լյուդվիկ Լազարուս Զամենհոֆի հետ և ունեցավ 3 երեխա՝ Ադամը, Լիդիան և Զոֆիան։ Նրանք՝ երեքն էլ սպանվեցին Հոլոքոստի ջարդերի ժամանակ։
Նա մահացավ 1924 թվականի դեկտեմբերի 6-ին Վարշավայում, և թաղված է այնտեղի Հրեական գերեզմանատանը։


== Ծանոթագրություններ ==


== Արտաքին հղումներ ==
Կլարա Զամենհոֆի մահախոսական․ Էսպերանտո լեզվով
18 բրոնզե մարտիկ

«18 բրոնզե մարտիկ» (չին. 少林寺十八銅人, տառ. Տասնութ բրոնզե մարտիկ Շաոլինսկի եկեղեցում), ֆիլմ արևելքի մենամարտությունների մասին, նվիրված է Շաոլինյան վանականներին և նրանց պայքարին Ցին դինաստիայի դեմ։


== Սյուժե ==
Մանջուրիայի կողմից Չինաստանի գրավման դարաշրջանում Մին դինաստիային հավատարիմ չինացի գեներալի որդին Շաոլին վանքի պատերի մեջ գտնում է ապաստան։ Այնտեղ նա սովորում է մարտական արվեստ և պատրաստվում է վրեժխնդիր լինել իր հոր մահվան համար։ Սակայն, մինչ այդ նրանց սպասվում է դաժան փորձություն։


== Դերերում ==
Կարտեր Վոն — Վանի ավագ աշակերտ
Կե Յումին — գլխավոր վանահայր
Տյան Պեն — Շաոլուն
Շանգուան Լինֆեն — Լու Սյաոյուն
Չյոն Իկ — գեներալ Գուան
Ի Յուան — Խեյ Ժուին


== Նկարահանող խումբ ==
Ընկերություն՝ Hong Hwa International Films (H.K.) Ltd.
Պրոդյուսեր՝ Չժոու Դե, Չժան Վենյանո, Ջոժեֆ Գո (կատարողական)
Ռեժիսոր՝ Ջոզեֆ Գո
Սցենարի հեղինակ՝ Ջոզեֆ Գո, Յան Չզուն, Չժան Սինյի
Ռեժիսորի օգնական՝ Չժան Պենի, Լյաո Կուանցզյուն
Մարտական տեսարանների բեմադրող՝ Չան Սիուպխան, Կլիֆ Լոկ, Խւան Ֆեյլուն
Գրիմարար՝ Լի Լիցզույան, Ու Սյալին
Հագուստի դիզայներ՝ Սուն Չժիուն, Չժան Յանլի
Օպերատոր՝ Չժուն Սեն, Չեն Մինցզյուն, Չեն Շենտան


== Արտաքին հղումներ ==
«18 бронзовых бойцов» на сайте hkmdb.com
«18 бронзовых бойцов» на сайте hkcinemagic.com
Համաս

Համաս (՝ حركة حماس; կամ ամբողջական անվանումով Հարաքաթ ալ-Մուկավամա ալ-Իսլամիյան (արաբերեն՝ حركة المقاومة الاسلامية), որը արաբերենից թարգմանաբար նշանակում է «Իսլամական դիմադրության շարժում», պաղեստինյան իսլամիստական կուսակցություն է, որը այժմ կառավարում է Գազայի տարածքը։
Համասը հիմնվել է 1987 թ. դեկտեմբերի 14-ին՝ Առաջին Ինթիֆադայի տարիներին, Պաղեստինի Գազա քաղաքում երկու խմբավորումների՝ «Մուսուլման եղբայրների» պաղեստինյան թևի և «Պաղեստինի Իսլամական Ջիհադի» հիմքի վրա (պաշտոնապես գրանցված՝ որպես մշակութային-լուսավորական և բարեգործական կազմակերպություններ) Աբդել Ազիզ առ-Ռանտիսսիյի և շեյխ Ահմեդ Յասինի կողմից, ով հռչակել էր, որ ցանկացած հրեայի կարելի է համարել ռազմական օկուպանտ և իրենց պարտականությունն և ստրատեգիական նպատակն է ազատագրել Պաղեստինը վերգրավելով Իսրայելը ամբողջությամբ և հաստատել պաղեստինյան իսլամական պետություն ծովից մինչև Հորդանան։ Ինչպես հայտարարել էր շեյխ Յասինը, հրեական գերիշխանության ազատագրումից հետո Պաղեստինը կդառնա արաբական և մուսուլմանական աշխարհի կենտրոնը։
Ինքնասպանների միջոցով ահաբեկչական ակտերից և ռմբակոծումներից բացի (հրեա զինվորների և քաղաքացիների վրա) Համասը նաև վարում է ընդարձակ հասարակական ծրագիրներ և դրանով մեծ ժողովրդավարություն է ստացել Պաղեստինում՝ կառուցելով հիվանդանոցներ, ուսումնական հաստատություններ, գրադարաններ և այլն։ Արևմտյան ափում և Գազայում։ Համասի քաղաքական թևը շահել է բազմաթիվ ընտրություններ Գազայում, Քալքիլյայում և Նաբլուսում։ 2006 թվականի հունվարին, Համասը շահել է Պաղեստինյան խորհրդարանական ընտրությունները, ստանալով 76 աթոռ 132-ի վրա, իսկ նախորդ իշխող կուսակցությունը Ֆաթահն՝ 43 աթոռ։ Համասի հաղթանակից իվեր, կոնֆլիկտ ծագել է Համասի և Ֆաթահի միջև։ 2007 թվականի հունիսին Գազայի մարտից հետո, ուր Համասը զենքի ուժով գրավել է Գազան, Ֆաթահն դուրս մղել է ընտրված Համասի պաշտոնյաներին Պաղեստինյան Ազգային Իշխանությունից՝ Արևմտյան ափում, փոխարինելով այլ անդամներով։ Այս գործողությունը դիտարկվել է պաղեստինցի և այլ մտավորականների կողմից իբրև հակաօրինական։ 2007 թ. հունիսի 18-ին, Պաղեստինյան նախագահ և Ֆաթահի անդամ Մահմուդ Աբաս օրենքից դուրս հայտարարել է Համասը հրամանագրով։
Համասը ճանաչվել է իբրև ահաբեկչական կազմակերպություն ԱՄՆ-ի, Կանադայի, ԵՄ-ի, Իսրայելի և Ճապոնիայի կողմից։


== Ծանոթագրություններ ==
Եթովպական ուղղափառ միաբնակ եկեղեցի

Եթովպիական ուղղափառ միաբնակ եկեղեցի (ամհարերեն՝ የኢትዮጵያ ኦርቶዶክስ ተዋሕዶ ቤተ ክርስቲያን, Եթյոպիյա օրթոդոքս թեվահեդո բեթեքրեստյան), Եթովպիայի քրիստոնեական եկեղեցու պաշտոնական անվանումը, արևելյան հնագույն եկեղեցիներից մեկը։ Հիմնվել է 1959 թվականին՝ բաժանվելով Ղպտի ուղղափառ եկեղեցուց։ Եթովպիական ուղղափառ միաբնակ եկեղեցին՝ Հայաստանյայց առաքելական եկեղեցու, Ասորական ուղղափառ եկեղեցու, Ղպտի ուղղափառ եկեղեցու, Մալանկարա ուղղափառ ասորական եկեղեցու և Էրիթրեական ուղղափառ միաբնակ եկեղեցու հետ միասին կազմում է Արևելյան հնագույն եկեղեցիների ընտանիքը։
Նորգործարանային պլանավորում

Ներգործարանային պլանավորում, սոցիալիստական արդյունաբերական ձեռնարկության և դրա ստորաբաժանումների (արտադրամաս, տեղամաս) արտադրա-տնտեսական գործունեության պլանների կազմում և դրանց կատարումն ապահովող միջոցառումների մշակում։


== Տեսակները ==
Ներգործարանային պլանավորումը լինում է 3 տեսակ։ Դրանք են հեռանկարային, ընթացիկ և օպերատիվ ներգործարանային պլանավորումները։


=== Հեռանկարային ներգործարանային պլանավորում ===
Հեռանկարային ներգործարանային պլանավորումով որոշվում են ձեռնարկության և դրա ստորաբաժանումների առաջադրանքները (մասնագիտացման, տեխնիկայի կատարելագործման և արտադրության կազմակերպման գլխավոր ուղղությունները, աշխատանքի արտադրողականության բարձրացման հիմնական խնդիրները) երկարատև ժամանակաշրջանի, առավել հաճախ՝ 5 տարվա համար։


=== Ընթացիկ ներգործարանային պլանավորում ===
Ընթացիկ ներգործարանային պլանավորումը արտահայտվում է տարեկան պլանների՝ տեխարդֆինպլանների կազմման մեջ, կոնկրետացվում արտադրամասերի ու տեղամասերի պլաններում։


=== Օպերատիվ ներգործարանային պլանավորումում ===
Օպերատիվ ներգործարանային պլանավորումում, առաջադրանքները սահմանվում են առանձին կարճատև ժամանակահատվածների (եռամսյակ, ամիս, շաբաթ, հերթափոխ) համար։
Տուրիմ (Վաշկայի վտակ)

Տուրիմ (ռուս.՝ Турым), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վաշկա գետի ձախ ափին՝125 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000047818
Հիդրոլոգիական ուսումնասիրությունների կոդը - 103004781
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ցուսմարսհաուզեն

Ցուսմարսհաուզեն (գերմ.՝ Zusmarshausen), կոմունա Գերմանիայում, շրջանային կենտրոն, գտնվում է Բավարիա երկրամասում։
Գտնվում է Միջին Ֆրանկոնիա վարչական շրջանի ենթակայության ներքո։ Մտնում է Աուգսբուրգ շրջանի կազմի մեջ։ Բնակչությունը 6106 է (ըստ 2010 թվականի դեկտեմբերի 31-ի տվյալների։ Զբաղեցնում է 68,72 կմ² տարածք։ Պաշտոնական կոդը՝ 09 7 72 223։
Կոմունան ստորաբաժանվում է 8 գյուղական համայնքների։


== Տնտեսություն ==
Ցումարսհաուզենում է գտնվում Sortimo ընկերության գլխավոր գրասենյակը և հիմնական արտադրությունը. ընկերությունն արտադրում է առևտրական մեքենաների բեռնային հատվածներ։


== Ծանոթագրություններ ==


== Արտաքին հղումներ ==
Պաշտոնական կայք
Այդարալի

Այդարալի (ռուս.՝ Айдарали, բաշկիրերեն՝ Айҙарәле), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 785 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պինդ (ազգային պարկ)

Պինդ (հուն․՝ Εθνικός Δρυμός Πίνδου), ազգային պարկ Հունաստանում, որը տեղակայված է նույնանուն լեռնային զանգվածի հյուսիս-արևելյան  մասում, Արևմտյան Մակեդոնիայի և Էպիրի տարածքում։ Ձևավորվել է 1966 թվականին և զբաղեցնում է 6927 հեկտար տարածք։ Պարկի տարածքը իրենից ներկայացնում է դաշտ` ծածկված փշատերև անտառով։ Ծառերից գերակշռում է սև սոճին (Pinus nigra) ներքևի հատվածներում և ռումելյան սոճին` ավելի բարձր թեքությունների վրա։ Հանդիպում է նաև Հունաստանի համար աննախադեպ հազվադեպ սովորական սոճին (Pinus sylvestris):


== Ֆաունա ==
Հովտում բնադրում են 80 տեսակի թռչուններ։ Գիշատիչներից հանդիպում են գերեզմանարծիվը (Aquila heliaca), քարարծիվը (Aquila chrysaetos), միջերկրածովյան բազեն (Falco biarmicus), ճուռակը, եվրոպական ճնճղաճուռակը (Accipiter brevipes), օձակեր արծիվը (Circaetus gallicus), գիշանգղը (Neophron percnopterus): Փայտփորիկներից այստեղ ապրում են սև (Dryocopus martius), սիրիական (Dendrocopos syriacus), սպիտակամեջք (Dendrocopos leucotos), միջին խայտաբղետ (Leiopicus medius) և ուրիշ չորս տեսակներ ևս։ Բարձր թեքությունների վրա բնադրում է եղջերավոր արտույտը (Eremophila alpestris), հանդիպում է կարմրաթև մագլցողը (Tichodroma muraria):
Ազգային պարկը Հունաստանում այն հազվադեպ վայրերից է, որտեղ պահպանվել է եվրոպական գորշ արջի պոպուլացիան (Ursus arctos arctos): Այլ կաթնասուններից տարածքում հանդիպում են գայլը (Canis lupus), անտառային կատուն (Felis silvestris), քարակզաքիսը (Martes foina),այծյամը (Capreolus capreolus), սովորական սկյուռիկը (Sciurus vulgaris) և վարազը (Sus scrofa): Գետերում հանդիպում է ջրասամույրը (Lutra lutra): Նշված են  մինչև հինգ տեսակի չղջիկներ, որոնցից ամենատարածվածը շիկակարմիր իրիկնաչղջիկն (Nyctalys noctula) է։
Երկենցաղներից խոնավ տեղերում հանդիպում է հունական գորտը (Rana graeca), խոտի գորտ (Rana temporaria), դեղնափոր արջադոդոշ (Bombina  variegata), կանաչ դոդոշ (Bufo viridis) և ալպիական տրիտոն (Ichthyosaura alpestris), իսկ հրային սալամանդրան (Salamandra salamandra) նախընտրում է անատառային հատվածներ։ Սողուններից հանդիպում է կանաչ մողես (Lacerta viridis), երեքգծանի մողես (Lacerta trilineata), կիկլադյան մողես (Podarcis erhardii), սովորական պղնձօձ (Coronella austriaca), ջրային լորտու (Natrix tessellata), նյարդային սահնօձ (Platyceps najadum), քթավոր իժ (Vipera ammodytes) և բալկանյան կրիա (Testudo hermanni):
Տարածքում հանդիպող միջատներից հետաքրքրություն են ներկայացնում երկարաբեղիկները (Cerambycidae), բազմաթիվ պոպուլիացիաներ են առաջացնում սգաթիթեռը (Nymphalis antiopa) և բազմագույնները (Nymphalis polychloros):


== Ծանոթագրություններ ==
Դուդաուրեբի (Դուշեթի շրջան)

Դուդաուրեբի (վրաց.՝ დუდაურები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1110 մետր բարձրության վրա։ Շրջկենտրոն Դուշեթից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ։


== Ծանոթագրություններ ==
Ազգագրական հարցարան

Ազգագրական հարցարան, ազգագրական նյութեր հավաքելու համակարգ, ծրագիր։


== Հայկական ազգագրական հարցարան ==
Հայկական ազգագրական հարցարանի առաջին փորձը (1884 թ.) պատկանում է Սրբուհի Երիցյանին։ Այդ հարցարանը, սակայն, լիակատար չէր. ընդգրկում էր սոսկ իրավական սովորույթը։
Տպագրված առաջին ազգագրական հարցարան Գ. Խալաթյանցի «Ծրագիր հայ ազգագրության և ազգային իրավաբանական սովորությունների» (1887 թ.) գիրքն էր։ Դա կարևոր իրադարձություն էր հայ ազգագրության բնագավառում. նյութերի հավաքումն ստանում էր սիստեմատիկ, գիտական բնույթ։
Նպաստել է նոր ազգագրական պարբերականի՝ «Ազգագրական հանդեսի» ստեղծմանը, ուր տպագրվել են Ե. Լալայանի՝ ամուսնության և հարսանյաց ծեսերին, Ս. Զելինսկու՝ տղաբերքին և երեխաների դաստիարակությանը, Հ. Կարա-Մուրզայի՝ արհեստներին վերաբերող հարցարանները։
Ամենաընդարձակը Ս. Լիսիցյանի «Ազգագրական հարցարան»-ն է (1946 թ.), որը կազմված է նախորդների հիման վրա և համակողմանիորեն ընդգրկում է հայ ժողովրդի կյանքն ու կենցաղը։
Վինդիկացիոն հայց

Վինդիկացիոն հայց, վինդիկացիա (լատիներեն՝ vindicatio — պաշտպանում եմ, պահանջում եմ), դատարան ներկայացվող հայց, որի միջոցով սեփականատերն ապօրինի տիրապետողից ետ է պահանջում իր գույքը։ Համարվում է սեփականության պաշտպանության քաղաքացիաիրավական ձևերից։ 
Սեփականատերն իրավասու է գույքը ետ պահանջել ինչպես անբարեխիղճ, այնպես էլ բարեխիղճ, սակայն անհատույց ձեռքբերողից։ Հատուցմամբ ձեռքբերողից ետ կարող է վերցվել այն դեպքում, երբ սեփականատերը կորցրել է այն, գողացվել է մի անձից, որի տնօրինությանն էր հանձնել սեփականատերը, կամ անկախ նրա կամքից գույքն ուրիշին է անցել որևէ այլ ճանապարհով։ Սոցիալիստական գույքը ետ է վերադարձվում բոլոր ձեռքբերողներից, առանց հայցային վաղեմության կիրառման (անսահմանափակ վինդիկացիա)։ Դրամն ու թանկարժեք իրերը բոլոր դեպքերում ետ են վերադարձվում միայն անբարեխիղճ ձեռքբերողից։ Բացի գույքից, սեփականատերն իրավունք ունի պահանջել նաև գույքի եկամուտները անբարեխիղճ ձեռքբերողից, ինչպես նաև այն բարեխիղճ ձեռքբերողից, որն իմացել կամ պարտավոր էր իմանալ գույքն անբարեխիղճ ձեռք բերելու մասին։ Եվրոպական երկրներում վինդիկացիան փոխառնված է հռոմեական իրավունքից։
Մակետային սալիկ

Մակետային սալիկ, ունիվերսալ տպատախտակ էլեկտրոնային սարքերի նախատիպերի հավաքման և մոդելավորման համար։ Մակետային սալիկները բաժանվում են երկու տիպի՝ զոդման միջոցով մոնտաժ և առանց դրա։


== Էվոլյուցիա ==

Ռադիոյի առաջին օրերից ռադիոսիրահարները ամրացնում էին մերկ պղնձալարեր կամ տերմինալի շերտեր փայտե տախտակին(հաճախ հացի տախտակներ էին օգտագործում) և էլեկտրոնային բաղադրիչները զոդում՝ նրանց։
Մակետային սալիկները ժամանակի ընթացքում ենթարկվել են էվոլուցիայի, հիմա դրանք օգտագործում են բոլոր տեսակի էլեկտրոնային սարքերի նախատիպերի համար։ Օրինակ, ԱՄՆ-ը 3,145,483 արտոնագիր է ներկայացրել 1961 թվականին և շնորհվել է 1964 թվականին, ներկայացնում է փայտե ափսե ամրակցված զսպանակներով և այլ հարմարություններով։
Մակետային սալիկները, որոնք օգտագործվում են այսօր, սովորաբար պատրաստում են սպիտակ պլաստիկից և իրենցից ներկայացնում են բաժանված մատրիցներ(առանց զոդման)։ Մշակվել է Պորտուգալիայում  EI Instruments Inc.-ում 1971 թվականին Ռոնալդի կողմից։


== Մակետային սալիկի պահանջներ ==
Էլեկտրոնային սարքերի նախատիպերի ստեղծման ժամանակ պետք է հաշվի առնել մի քանի խնդիրներ.

Անհրաժեշտ է սալիկը նախագծել և արտադրել, իսկ սխալի դեպքում հնարավոր է սխեման փոփոխել,
Մակետային սարքավորման եզակի նմուշ ստեղծելու համար հաճախ տպատախտակ պատրաստելը ձեռնտու չէ,
Եթե սխեման, ցածր ինտեգրալային աստիճանով  անալոգային էլեմենտների և միկրոսխեմաների վրա կարելի է պատրաստել կախովի մոնտաժով, ապա միկրոպրոցեսորային սարքերի իրականացումը այդ եղանակով դժվար է։Հատկապես տուժում են ռադիոսիրահարները․ չունենալով սխեմաների նախագծման հատուկ հմտություններ, նրանք ավելի շատ են ստիպված ապավինել «նմուշ և սխալի մեթոդ»-ին։
Որպեսզի լուծեն այս հակասությունը, արդյունաբերությունը թողարկում է լայն դիապազոնով մակետային սալիկներ։ Գծերը հաղորդալարերով միացնելով, ռադիոսիրահարը ստանում է անհրաժեշտ սխեման։


== Տեսակներ ==

Կան մի քանի տեսակի մակետային սալիկներ․

Ունիվերսալ ― ունեն բացառապես մետաղական անցքեր, որտեղ մշակողը պետք է միացնի միջակապով,
Թվային սարքերի համար ― միկրոսխեմայի համար ընդգծված են հնարավոր վայրերը, ամբողջ սալիկով անցկացված են սնուցման գծալարերը,
Մասնագիտացված ― հատուկ մոդելով սարքերի միկրոսխեմաների համար։ Նման սալիկների վրա կան նախօրոք բաժանված ստանդարտ շղթաներ, ինչպես նաև անցքերի մատրիցան և հետագիծ՝ ոչ ստանդարտի համար։


== Ծանոթագրություններ ==
Գրիգորիոպոլի շրջան

Գրիգորիոպոլի շրջան (ռուսերեն` Григориопольский район, ուկրաիներեն՝ Григоріопольський район), չճանաչված պետություն Մերձդնեստրի 5 շրջաններից մեկն է։ Շրջանի վարչական կենտրոնը Գրիգորիոպոլ քաղաքն է։ Բնակչությունը կազմում է 44,756 մարդ` 2010 թվականի տվյալներով։ Շրջանի բնակչության մեծամասնությունը կազմում են մոլդվացիները և ուկրաինացիները, բացի դրանցից ապրում են նաև ռուսներ, գերմանացիներ, ռոմանիներ, բուլղարներ, հայեր և լեհեր։


== Հղումներ ==
Map of Transnistria Archived 2019-09-18 at the Wayback Machine.
Grigoriopol, the Armenian Colony
Էրեբունի բժշկագիտական լրաբեր

Էրեբունի բժշկագիտական լրաբեր, գիտա-գործնական բժշկական հանդես։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Նանենց

Նանենց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պոկրովսկի պուրակ (Դոնի Ռոստով)

Պոկրովսկի պուրակ (ռուս.՝ Покровский сквер), Ռուսաստանի Դոնի Ռոստով քաղաքի պուրակներից մեկը, որը գտնվում է քաղաքի կենտրոնում։ Մինչև 2003 թվականը կոչվել է Կիրովի պուրակ։


== Պատմություն և գործունեություն ==

1897 թվականին, ռոստովցի վաճառական Գեորգի Պուստովոյտովի ղեկավարությամբ և նվիրատվություններով, Բոգատյանովսկի պողոտայի կարմիր գծի մոտ, Պոկրովսկի պուրակի արևմտյան մասում սկսվել էր քարե Սուրբ Աստվածածին եկեղեցու շինարարությունը, որն օծվել է 1909 թվականի մայիսի 22-ին։ Խորհրդային իշխանության տարիներին այն փակվել է, 1930-ական թվականներին` քանդվել, իսկ նրա տեղում տեղադրվել է Սերգեյ Կիրովի հուշարձանը։ 2003 թվականին Կիրովի հուշարձանը պուրակից տեղափոխվել է Կիրովի պողոտայի և Պուշկինի փողոցի անկյուն։ 2005 թվականի փետրվարին դրվել է վերակառուցվող Աստվածածին տաճարի հիմնաքարը։ Նոր տաճարը, որը կառուցվել է ճարտարապետ Գենադի Շևչենկոյի նախագծով, օծվել է 2007 թվականի նոյեմբերի 11-ին։ Օծումից որոշ ժամանակ առաջ` 2007 թվականի հունիսի 25-ին, պուրակի տարածքում, տաճարի առջև բացվել է կայսրուհի Ելիզավետա Պետրովնայի հուշարձանը (հեղինակ` քանդակագործ Սերգեյ Օլեշնյա)։
Պոկրովսկի պուրակում տեղադրվել է առաջին ջրատարի բրոնզե քանդակը, որը պատկերում է մի կնոջ, որը հագնված է քաղաքի XIX դարի բնակչուհու նման և դույլով ջուր է հավաքում ջրաբաշխիչ սյունից։
2009 թվականին Պոկրովսկի պուրակը ճանաչվել է Դոնի Ռոստովի կանաչապատման լավագույն օբյեկտ։


== Ծանոթագրություններ ==


== Հղումներ ==
Покровский сквер
Скверы Ростова-на-Дону
Ֆելիքս Պետրոսյան

Ֆելիքս Գևորգի Պետրոսյան (սեպտեմբերի 18, 1933(1933-09-18), Բաշ Ապարան, Հայկական ԽՍՀ, ԱԽՖՍՀ, ԽՍՀՄ - օգոստոսի 25, 1985(1985-08-25), Երևան, Հայկական ԽՍՀ, ԽՍՀՄ), տեխնիկական գիտությունների թեկնածու, դոցենտ, կրթական, գիտական, պետական գործիչ, ՀԽՍՀ Գերագույն խորհրդի պատգամավոր (1980-1985 թվականներին և 1985 թվականին)։


== Կրթություն ==
1950 թվականին ոսկե մեդալով ավարտել է Երևանի թիվ 10 միջնակարգ դպրոցը, 1956 թվականին՝ Երևանի պոլիտեխնիկական ինստիտուտի մեխանիկական ֆակուլտետը, ապա՝ Կիևի ճարտարագիտական ինստիտուտի ասպիրանտուրան։


== Գործունեությունը ==
Մասնագիտական աշխատանքի է գործուղվել ՌԴ Գորկի քաղաք։ 1958-1964 թվականներին եղել է Երևանի էլեկտրաապարատների գործարանի ճարտարագետ, ավագ ճարտարագետ, գործիքաշինական արտադրամասի պետ, 1964-1973 թվականներին՝ Երևանի պոլիտեխնիկական ինստիտուտի ավագ դասախոս, մետաղների տեխնոլոգիայի և մետաղաբանության ամբիոնի դոցենտ, ամբիոնի վարիչ, 1973-1975 թվականներին՝ Երևանի էլեկտրամեխանիկական գործարանի գլխավոր տնօրեն, 1975-1977 թվականներին՝ ՀԿԿ Կենտկոմի արդյունաբերության ու տրանսպորտի բաժնի վարիչի տեղակալի, 1977-1981 թվականներին՝ նույն բաժնի վարիչ։ 1981 թվականին նշանակվել է ՀԽՍՀ նախարարների խորհրդի նախագահի տեղակալ։ 1980 թվականի փետրվարի 24-ին Երևանի թիվ 54 ընտրատարածքից ընտրվել է ՀԽՍՀ Գերագույն խորհրդի պատգամավոր։ Եղել է Գերագույն խորհրդի արդյունաբերության հանձնաժողովի անդամ։ 1985 թվականին ընտրվել է ՀԽՍՀ 11-րդ գումարման Գերագույն խորհրդի պատգամավոր։ 1981 թվականից եղել է ՀԿԿ Կենտկոմի անդամ։


== Պարգևատրվել է ==
Աշխատանքային կարմիր դրոշի  շքանշանով։
Բերեզուգի (գյուղ, Դեմիդովսկի շրջան)

Բերեզուգի (ռուս.՝ Березуги), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
A Brand New Day (երգ, BTS և Զառա Լարսոն)

A Brand New Day-ը BTS բոյբենդի Ջեյ Հոփ-ի և Վի-ի ու շվեդ երգչուհի Զառա Լարսոն-ի երգն է, որը BTS World: Original Soundtrack-ի երկրորդ գլխավոր սինգլն է։ Երգի պրոդյուսերը Մուրա Մասա-ն է։


== Նախապատմություն ==
A Brand New Day երգը նկարագրվել է որպես «էլեկտրոնային հիփ-հոփ երգ», որի համար օգտագործվել է կորեական բամբուկե ֆլեյտա և պրոդյուսեր Մուրա Մասա-ի լրացուցիչ բիթը։


== Երգացանկ ==


== Չարթեր ==


== Թողարկման պատմություն ==


== Ծանոթագրություններ ==
Վերխնեե Խոտյակովո

Վերխնեե Խոտյակովո (ռուս.՝ Верхнее Хотяково), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրամատուխա (գետ)

Գրամատուխա  (ռուս.՝ Граматуха ), գետ Ռուսաստանում, հոսում է Կեմերովոյի մարզում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.